《叠嶂楼》
宋代·梅询

谢公城上谢公楼，百尺阑干挂斗牛。
碧瓦万家烟树密，苍崖一斗瀑泉流。
波光滟滟前溪满，刹影亭亭古寺幽。
此地近除新太守，绿窗明月为君留。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。